Karpal Singh

Karpal Singh a/l Ram Singh Deo (; 28 Jun 1940 – 17 April 2014) nya siku orang politik enggau luyar ari Malaysia ke bebansa India. Iya kala nyadi Kaban Parlimen sitak Bukit Gelugor di negeri Pulau Pinang ari taun 2004 ngagai 2014. Dalam timpuh nya mega, iya mega nyadi Chairman Nasional Parti Tindakan Demokratik (DAP).Zurairi AR (18 April 2014). 10 things about: Karpal Singh, The Tiger of Jelutong The Malay Mail. Retrieved on 21 April 2014.

Diada di Pulau Pinang ari apai indai imigran India ke bebansa Punjabi Sikh, Karpal belajar undang-undang ba Universiti Kebangsaan Singapura. Iya siku ari luyar ti pemadu tebilang di Malaysia lalu ngambi mayuh bengkah kes ti beprofil tinggi, nyengkaum dawa bedagangka dadah ngagai peranak menua luar. Karpal siku orang ke mantah ukum mati kelebih agi ketegal pengawa bedagangka dadah.

Ba bilik kort enggau Parlimen, iya nyadi siku orang ti kontroversial. Karpal udah diketuka ari Parlimen beberapa kali, didawa ngachau perintah lalu ditan nitihka undang-undang pengelikun dalam Malaysia. Pemanah nama iya nyadi siku luyar enggau orang politik penyakal meri iya nama "Remaung Jelutong".

Pengawa politik Karpal berengkah dalam taun 1970 (lebuh iya nyeretai DAP), lalu iya menang penuduk ba Aum Kunsil Negeri Kedah dalam taun 1974. Iya dipilih ngagai parlimen dalam taun 1978 nyadi pengari Jelutong, Pulau Pinang, lalu megai penuduk nya lebih 20 taun nyentukka iya alah dalam taun 1999. Karpal pulai baru ngagai Parlimen ba pengawa bepilih besai ti deka datai, lalu nguluka DAP ngagai pengawa ti pemadu tegap ba pengawa bepilih besai taun 2008. Penusah belantak entukar bemotor ba taun 2005 ngujungka Karpal ngena kerusi roda, enggau penanggul neuro-motor ba lengan kanan iya, tang iya neruska pengawa undang-undang enggau politik iya. Iya mati kena 17 April 2014 pengudah siti penusah bebadi entukar bemotor baru.

 Kereban sanding 

Kategori:Pengada 1940
Kategori:Pemati 2014